ཁྱེད་ཀྱིས་དྲ་རྒྱ་བརྒྱུད་ཚོགས་པའམ་སྒྲིག་འཛུགས་ཤིག་ནང་འཛུལ་ཞུགས་བྱེད་སྐབས་མི་གཞན་གྱིས་ཁྱེད་ཀྱི་སྐོར་ཤེས་རྟོགས་ཡོང་བཞིན་ཡོད།སྒྲིག་འཛུགས་ཀྱི་ལས་དོན་དང་བསམ་ཚུལ་ལ་ཁྱེད་ཀྱིས་རྒྱབ་སྐྱོར་བྱེད་ཀྱི་ཡོད་པ་མི་ཚོས་ངོས་འཛིན་བྱ་རྒྱུ་ཡིན།དེར་བརྟེན་གལ་ཏེ་ཁྱེད་ཀྱིས་ཆབ་སྲིད་ཚོགས་པ་བྱེ་བྲག་པ་ཞིག་གི་ཕྱོགས་ལ་རྒྱབ་སྐྱོར་བྱས་པར་ངོས་འཛིན་བྱས་ཚེ་ཁྱེད་ལ་ཉེན་ཁ་བཟོ་སྲིད།ཕྱོགས་མཚུངས་གལ་ཏེ་ཁྱེད་ཀྱིས་རྒྱུས་མངའ་མེད་པའི་ཚོགས་མི་ཧ་ཅང་མང་པོ་ཡོད་པའི་ཚོགས་པ་ཤིག་ནང་འཛུལ་ཚེ།ཁ་བྱང་བརྒྱུད་ནས་ཁྱེད་རང་སྒེར་གྱི་གནས་ཚུལ་ཕྱི་གྱར་འགྲོ་སྲིད།དེར་བརྟེན་ཚོགས་པའི་ནང་འཛུལ་ཞུགས་མ་བྱས་གོང་ཁྱེད་ཀྱིས་མི་གཞན་ལ་གནས་ཚུལ་ཇི་འདྲ་ཞིག་ཕྱིར་གྱར་བྱ་རྒྱུ་ཡིན་པ་དེར་བསམ་གཞིགས་བྱེད་དགོས།ཁྱེད་ཀྱིས་མི་གསར་པ་དེར་མིང་དང་འདྲ་པར་ངོ་མ་བསྟན་ནས་ངོ་ཤེས་འཇུག་རྒྱུ་ཡིན་ནམ།